5 modulis – 1 pamoka

**BAUDŽIAMŲJŲ BYLŲ TYRIMAI**

1. **Privatumo pažeidimas / neteisėtas privačios informacijos panaudojimas**

Neseniai į naują miestą atsikraustęs Tomas pasikviečia kaimyną į namus išgerti kavos. Jie gerai sutaria, tačiau apsilankymo metu kaimynas pastebi, kad prie stalo esančioje dėžutėje yra didelis kiekis vaistų, paprastai naudojamų ŽIV virusui slopinti. Kadangi kaimynas anksčiau dirbo slaugytoju, jis jau yra susipažinęs su šiais vaistais. Tačiau tuo metu nieko apie tai nesako. Svarbu, kad Tomas niekada neminėjo, kad yra užsikrėtęs ŽIV. Šią informaciją jis atskleidė tik savo tėvams.

Jau kitą dieną kaimynas nusprendė nusiųsti žinutę - tikėdamas, kad tai daro iš geros širdies - šešiems kitiems savo kaimynams „WhatsApp“ grupėje. Joje buvo rašoma: *„Vakar gėriau kavą su Tomu. Jis buvo nepaprastai malonus. Turėtume pridėti jį į šią grupę. Tačiau man jo šiek tiek gaila, nes manau, kad jis serga AIDS“.*

Nors ši žinutė atrodo geranoriška ir draugiška, beveik neabejotinai būtų pagrindas iškelti ieškinį dėl netinkamo privačios informacijos naudojimo ir (arba) 1998 m. Duomenų apsaugos įstatymo pažeidimo. Asmens medicininis gyvenimas yra viena iš informacijos klasių, kurią šios jurisdikcijos teismai griežtai saugo. Be to, privati ir konfidenciali informacija buvo gauta iš Tomo namų, kuriuos teismai paprastai pripažįsta vieta, kurioje asmuo pagrįstai tikisi privatumo.

1. **Priekabiavimas**

Feminizmo ir lygybės asociacijos narė Caroline Criado-Perez sakė, kad jai palengvėjo po to, kai du asmenys pripažino savo kaltę dėl grėsmingų žinučių siuntimo „Twitter“. Tačiau pridūrė, kad daugybę kitų internetinių priekabiautojų vis dar vaikšto laisvėje.

Antradienį Vestminsterio magistratų teisme 25 metų John Nimm iš South Shields ir 23 metų Isabella Sorley pripažino savo kaltę dėl to, kad įžeidinėjo Criado-Perez internetinėje erdvėje. Sorley buvo sulaikyta, o Nimm - paleistas už užstatą.

Sorley, pasivadinusi slapyvardžiu, keliuose tviterio pranešimuose Criado-Perez liepė „atsiknisk ir mirk, tu bevertis šūde“ (*angl. f\*\*\* off and die you worthless piece of crap)* , „išprievartavimas - paskutinis tavo rūpestis“ ir palinkėjo nusižudyti. Kitoje jos žinutėje buvo rašoma: „S. Sorier: "Aš ką tik išėjau iš kalėjimo ir mielai pasedėčiau dar, kad pamatyčiau kaip tave pakasa!“ (*angl. I've only just got out of prison and would happily do more time to see you berried!*).

Prokurorė Alison Morgan sakė, kad Criado-Perez gavo panašių žinučių iš 86 „Twitter“ paskyrų, įskaitant paskyras, priskiriamas Nimm ir Sorley.

A. Morgan teismui sakė: "A: Ji patyrė psichologinį smurtą, kuris pakeitė jos gyvenimą. Įžeidinėjimai, kurių ji sulaukė per "Twitter" niekada nebus pamiršti. Ypač grėsmingas abiejų kaltinamųjų siųstų žinučių pobūdis sukėlė jai didelį baimės ir bejėgiškumo jausmą, kad jie ją suras ir įvykdys savo grasinimus."

Nimm naudojosi keliomis paskyromis, kad erzintų savo aukas. Toks paskyrų kiekis buvo reikalingas tam, kad kai aukos bandydavo blokuoti jį ir jo komentarus, jis galėdavo sakyti, kad policija niekada jo nesuras ir nesustabdys.

J. Criado-Perez sakė, kad džiaugiasi kaltės pripažinimu, tačiau yra nusivylusi, kad prievartavimo veiksmus atlikę asmenys nesulaukė atpildo. Ji sakė, kad kiti jai grasinę asmenys kalbėjo apie jos lytinių organų žalojimą, persekiojimą prie namų, mušimą ir grupinį išprievartavimą.

1. **Įžeidžiančios žinutės**

2019 m. kovo 10 d. Alfie Perkins socialiniame tinkle „Twitter“ paskelbė tris žinutes apie "Aston Villa" kapitono Jacko Grealisho brolio mirtį, kurios buvo įžeidžiančios, nepadorios ir nepagarbios.

CPS atstovė Meloney Hughes sakė: „Šiandien priimtas nuosprendis siunčia labai svarbią žinią visuomenei - jei skelbsite įžeidžiančius pranešimus, būsite patraukti baudžiamajai atsakomybei. Alfie Perkins gavo skaudžią pamoką.“

„Perkinsas sukėlė skausmą Jack Grealish ir jo šeimai tyčia įžeidinėdamas socialinėje erdvėje“

„Negaliu net įsivaizduoti, kaip Perkins galėjo manyti, kad tviterio žinutės bus juokingos ar net priimtinos. Už savo elgesį jis sumokėjo baudas“

1. **Sekstingas**

Penkiolikmetė mergina siuntė savo nuotraukas *(angl. nudes)* 19 metų vaikinui. Teigiama, kad 19-mečio telefoną pavogė jo 14-metis brolis, kuris išsiuntė nuotraukas visiems brolio telefone esantiems kontaktams. Kadangi mergina yra nepilnametė ir nėra įrodymų, patvirtinančių, kad ji siuntė nuotraukas, vyresniajam broliui bus pateikti kaltinimai dėl seksualinio išnaudojimo: nuogos nepilnametės nuotraukų laikymo ir platinimo. Tikėtina, kad jis bus nuteistas lygtine bausme, tačiau gaus teistumą.