**1 modulis - Socialinių tinklų tipai ir jų naudojimas**

**Mokytojo gidas/mokomoji medžiaga**

**1.3 - Socialinių tinklų įvairovės reikšmė.**

***Socialinių tinklų personos pavyzdys - Snapchat***

Pagrindinėje šios užduoties dalyje mokiniai suskirstomi į kelias grupes. Kiekviena grupė gauna užduotį sukurti vieną asmenybę, atstovaujančią vienai socialinių tinklų platformai. Užduotį turi pristatyti klasei ir pagrįsti savo pasirinkimą (kaip šios asmenybės savybės yra susijusios su pasirinkta platforma?). Mokiniai pasirenka vardą, profesiją, išvaizdą, asmenybę, stilių, gyvenimo būdą ir t.t., kad maksimaliai atspindėtų platformos esmę ir naudojimą.

**Rekomendacijos mokytojams**

Mokytojas suskirsto mokinius į 3-4 grupes ir kiekvienai grupei priskiria po vieną socialinių tinklų platformą (Instagram, Pinterest, Facebook, Viber, Linkedin ir kt.). Svarbu paskirstant platformas atsižvelgti į įvairiapusiškumą, kad rezultatai būtų skirtingi ir įdomūs (pvz., viena grupė dirba su "Facebook", kita - su "Linkedin", trečia - su "Viber" ir t. t.). Pasiskirstę į grupes, mokiniai pradeda tyrinėti, užsirašinėti ir kurti naujas idėjas. Kai yra pasiruošę, pradeda kurti avatarą ir pildyti asmenybės duomenis. Mokiniai kuria avataro išvaizdą svetainėje getavataaar. Tuomet likusias avataro detales kuria svetainėje canva ir gali rinktis šriftus, spalvas ir piktogramas, turėdami visišką kūrybinę laisvę. Jeigu laikas yra ribotas, mokytojas gali sutrumpinti užsiėmimo trukmę nukreipdamas mokinius į HubSpot platformą, kurioje avatarą ir personą galima sukurti labai greitai ir lengvai. Apačioje galite matyti abiejų būdų pavyzdžius. Pagrindinis klausimas, į kurį mokiniai turi atsakyti kurdami personą yra toks: „Jeigu Snapchat būtų žmogus, kaip jis atrodytų? Kokių pomėgių jis/ji turėtų? Kokie jo tikslai? Kokie dalykai jam nepatinka? Kokie jo hobiai? Ir t.t.“

**1 pasirinkimas**


[*https://getavataaars.com/*](https://getavataaars.com/)

[*https://www.canva.com/*](https://www.canva.com/)

Toliau pateiktame paveikslėlyje - iš anksto sukurtas "Snapchat" personos pavyzdys. Avataras buvo sukurtas platformoje getavataaar, o likusi asmenybės dalis - "Canva". Toliau galite matyti mokinių pristatymo pavyzdį:

***Snapchat personos pristatymas (pavyzdys):***


*Persona pavadinta Jesė (Jess), nes tai yra populiarus ir dažnai naudojamas vardas Snapchat platformoje. Mes pasirinkome, kad mūsų persona yra paauglė. Ji nešioja akinius nuo saulės ir yra iškišusi liežuvį, kas reiškia, kad ji yra nerūpestinga ir linksma. Panašiai yra ir su Snapchat platforma, kuri yra skirta jaunai auditorijai ir reprezentuojama kaip greitas ir lengvas būdas praleisti laisvalaikį. Paauglė yra aštuntokė. Ji yra madinga, klausosi populiarios muzikos ir turi panašių pomėgių, kaip ir visi jos klasiokai. Mėgstamiausia personos citata yra YOLO - You Only Live Once (Tu gyveni tik kartą), rodanti, kad ji yra spontaniška ir patrakusi. Tai puikiai atitinka ir Snapchat energiją, nes tai yra erdvė, kuri leidžia bendrauti lengvai, greitai ir spontaniškai. Jos tikslai: didelė grupė draugų ir lengvas bendravimas su jais. Na, o pasak Snapchat - čia lengviausias būdas lengvai pasidalinti su dideliu kiekių žmonių ką tik užfiksuota akimirka. Daugiausia dėl to, Jesė nori būti spontaniška ir nerūpestinga - akimirksniu dalijasi nesuvaidintomis ir juokingomis akimirkomis. 'Vienas iš pagrindinių Snapchat bruožų yra tas, kad nuotraukos ir žinutės paprastai būna prieinamos tik trumpą laiką'. Būtent todėl Jesė nenori matyti vis to paties turinio. Tas pats turinys jai kelia nuobodulį. Jai rūpi pasidalinti ir greitai ištrinti akimirką. Tokiu būdu galima pakalbėti apie daugybę naujų dalykų. Jai nepatinka ilgi tekstai, filmai ar daug dėmesio reikalaujantys dalykai, o tai puikiai atitinka nuolat besikeičiančią snapchat nuotaiką. Jei snapchat būtų žmogus, tai tikrai būtų Jesė!*



**2 pasirinkimas**

[*https://www.hubspot.com/make-my-persona*](https://www.hubspot.com/make-my-persona)

Toliau pateiktas paveikslėlis yra „HubSpot“ svetainės persona šablonas. Hubspot leidžia mokiniams labai greitai susikurti avatarą ir užpildyti informaciją apie savo personą. Žinoma, toliau pateiktas antraštes mokiniai gali ir turi keisti, atsižvelgdami į informaciją, kurią jie nuspręs įtraukti apie savo personas. Šis procesas yra greitesnis ir vienodesnis nei pirmiau pateiktas variantas. Tačiau pirmas variantas suteiks daugiau kūrybinės laisvės.



*\* Personų pristatymą, atsižvelgiant į laiką, galima atlikti bet kokiu būdu, kurį klasė pageidauja. Tai gali būti paprastas ir greitas arba PowerPoint pristatymas.*