**1 Modulis- Socialinių tinklų tipai ir jų naudojimas**

**Medžiaga mokytojams**

**1.5 veikla - Socialinių tinklų naudojimas ir bendravimas**

Pagrindinėje šios užduoties dalyje mokiniams pateikiamas sąrašas žinučių, kuriose pateikta informacija reikia pasidalinti su kitais. Tuomet jie turi susieti žinutes su atitinkama socialinių tinklų platforma. Šiai užduočiai atlikti klasė suskirstoma į komandas, o po veiklos kiekviena komanda turi pristatyti ir pagrįsti savo pasirinkimą.

**Mokiniams pristatoma informacija ir medžiaga**

***1 žinutė***

*Laura nori pasidalinti apie savo sužadėtuves ir parodyti meilę šeimai, kurie vėliau suorganizavo vakarėlį-siurprizą. Laura susižadėjo Santorine, Graikijoje. Džiugu, kad fotografas įamžino poros džiaugsmą ir nuostabų saulėlydžio vaizdą.Ji labai džiaugiasi ir nori pasidalinti šventėje padarytomis profesionaliomis nuotraukomis*

***2 žinutė***

*Marija nori pasidžiaugti, kad ką tik baigė universitetą aukščiausiais pasiekimais ir dabar ieško įdomios praktikos. Ji taip pat nori pasidomėti, ar socialiniame tinkle esantys draugai gali pasiūlyti žmonių, kurie padėtų šioje paieškoje.*

***3 žinutė***

*Benediktas yra vidurinės mokyklos moksleivis, kuris ką tik pamatė juokingą paveikslėlį (angl. meme) apie namų darbus ir nori juo pasidalinti.*

***4 žinutė***

*Iveta yra 45 metų moteris, kuri su šeima nusipirko naują namą. Jai labai patinka sodinti gėles ir medelius naujame kieme. Tai jai tapo kaip hobis. Tačiau kartas nuo karto jai reikia pagalbos ir patarimų iš žmonių, kurie turi tokį patį pomėgį.*

**Rekomendacijos mokytojams**

* ***Pristatymo pavyzdys (1 žinutė)***

Mes nusprendėme, kad „Instagram“ yra tinkamiausia socialinė platforma Laurai. Ji turi daug aukštos kokybės nuotraukų, kuriomis nori pasidalinti, o ši platforma yra geriausia vieta tokių nuotraukų talpinimui. Be to, tai labai asmeniškas momentas, kuriuo nori pasidalinti su šeima ir draugais. Dėl šios priežasties ir pasirinkome „Instagram“, nes čia galima užslaptinti anketą ir pasirinkti kas matys keliamą turinį.

*\*Jei yra laiko, mokytojas gali pateikti klasei daugiau nei kelias žinutes (arba net nuotraukas ir vaizdo įrašus), kad kiekviena komanda dirbtų su keliais atvejais.*