.

**1 modulis - Socialinių tinklų tipai ir jų naudojimas**

**Mokytojo gidas/mokomoji medžiaga**

**1.2 užsiėmimas – Įvairus socialinių tinklų naudojimas ir supratimas**

Pirmiausia mokiniai turi būti suskirstyti į dvi komandas. Komandoms turi būti pristatytas asmens, organizacijos ar verslo modelis kartu su specifiniais socialinės žiniasklaidos poreikiais. Viena komanda turi palaikyti tam tikro tipo socialinių medijų platformą, o kita – kitą, kad patenkintų tuos poreikius, kartu gerbtų asmens, organizacijos ar verslo, su kuriuo ji buvo pristatyta, profilį.

**Pavyzdžiai diskusijoms**

**Informacija ir medžiaga pristatoma mokiniams**

***Pirma situacija - Fotografė Greta***

*Veiklos aprašymas*

Greta yra 23 metų mergina savo laisvalaikiu užsiiminėjanti fotografija. Jos pomėgis yra daryti vestuvines fotosesijas. Gretos tikslinė auditorija yra jaunos poros norinčios susituokti ir įamžinti vieną iš gražiausių savo gyvenimo švenčių. Mergina teikia sužadėtuvių, vestuvių ceremonijos ir vakarinės šventės dalies fotografavimo paslaugas. Kol kas Gretai tai yra tik hobis, ji neturi nei savo internetinės svetainės, nei klientų rato ir yra pradedančioji šioje veikloje.

*Poreikiai*

Greta nori sulaukti naujų užsakymų ir padidinti savo klientų ratą, tad jai reikia sukurti internetinį puslapį, kuriame ji galėtų reklamuoti savo teikiamas paslaugas ir kelti nuotraukas iš fotosesijų, kad parodytų savo talentą ir gautus rezultatus.

*Diskusija*

Kurią internetinę svetainę Greta turėtų pasirinkti, kad greičiau išpopuliarėtų ir sulauktų daugiau naujų klientų ir darbo pasiūlymų - Instagram ar Facebook?

***Antra situacija - Erikas baigė mokslus***

*Aprašymas*

*Erikas yra 22 metų vaikinas, kuris prieš metus baigė studijas ir įgijo bakalauro laipsnį “Renginių organizavimo” programoje. Jis buvo pavyzdingas mokinys, kuris dalyvaudavo įvairiose veiklose ir buvo tikras aktyvistas savo universitete. Nors jis nemažai prisidėjo prie įvairių darbų ir organizavo renginius savo studijų metu, po baigimo nebe palaikė jokių kontaktų nei su savo studijų vadovais, nei su kolegomis ar kitais savo studijų programos studentais.*

*Poreikiai*

*Erikui reikia susirasti darbą pagal įgytą specialybę*

*Diskusija*

*Ar Erikui būtų palankiau naudoti Facebook ar Linkedin, norint susirasti darbą?*

***Trečia situacija - Karina turi hobį***

*Aprašymas*

Karina yra 45 metų moteris, kuri neseniai nusipirko nuosavą namą ir įsikėlė ten gyventi su savo šeima. Jai pradėjo patikti sodininkystė ir kiemo dekoravimas. Moteris sugalvojo labai daug gražių idėjų savo pavėsinės ir sodo tobulinimui. Įvairios dekoracijos, gėlių sodinimas ir naujų dekoro detalių ieškojimas - tapo nauju jos hobiu. Tačiau kūrybingumas nėra Karinos stiprioji pusė, ji labiau mėgsta daryti viską pagal instrukciją ir pasisemti naujų idėjų iš kitur, o ne viską sugalvoti pati.

*Poreikiai*

*Karina nori iš kažkur pasisemti idėjų savo sodo puošimui ir namų jaukumui sukurti.*

*Diskusija*

Ar Karinai reikėtų naudoti Pinterest ar Reddit platformą, norint rasti naujų dekoravimo idėjų?

*\*Šioje dalyje mokiniai gali pateikti nuotraukas, kurias surado socialinėse medijose*

**Informacija mokytojams**

***Paaiškinimas***

* Mokiniai yra suskirstomi į dvi komandas. Vieni pritaria, kad Greta turėtų naudoti Instagram, o kiti palaiko, kad Greta turėtų naudoti Facebook socialinį tinklą. Kiekviena komanda turi pateikti trumpą įžangą, 3 pagrindinius argumentus, atsakymus į 3 klausimus ir trumpą baigiamąjį apibendrinimą. Procesas vyksta taip: vienas mokinys iš A komandos pradeda nuo savo grupės prisistatymo. Vienas studentas iš B komandos daro tą patį. Kitas mokinys iš A komandos pateikia argumentą A. Kitas studentas iš B komandos trumpai atsako į A argumentą ir pateikia pirmąjį B komandos argumentą. Tai tęsiasi tol, kol bus pateikti ir išnagrinėti visi argumentai. Šio proceso metu kiekvienos komandos nariai gali užduoti klausimą priešininkų komandai. Priešininkų komanda gali pasirinkti, kuris komandos narys atsakys į klausimą, ir atsakyti į jį iš karto arba pasirinkti atsakyti vėliau, kai bus pateikti visi argumentai iš visų komandų. Klausimas negali likti neatsakytas. Mokiniai gali turėti užrašus ir įrenginius, kuriuose galėtų ieškoti informacijos. Pateikus visus argumentus ir atsakius į visus klausimus, mokytojas nustato nugalėtoją.
* Mokiniai skatinami diskusijų metu užsirašyti pastabas, kad būtų geriau pasiruošę užduoti klausimus ir į juos atsakyti.
* Pasirengimas veiklai gali vykti klasėje arba namuose prieš diskusiją klasėje. Jei pasiruošimas vyksta klasėje, mokiniai turės 15 minučių pasiruošti kartu su komandos draugais. Bet kuriuo atveju studentai gali naudoti pateiktas fotokopijas, kad galėtų organizuoti pristatymą ir užsirašyti.
* Po debatų mokytojas paskelbia nugalėtoją ir paaiškina sprendimą pagal vertinimo formą (kurios mokiniai nemato).
* Debatų trukmė gali būti pakeista, jei mokytojas siūlo mokiniams pateikti tik du argumentus ir atsakyti tik į 1–2 klausimus.